கீழணை

கீழணை (கீழ் அணைக்கட்டு, அணைக்கரை), தமிழ்நாட்டின் கொள்ளிடம் ஆற்றின் குறுக்கே கட்டப்பட்டிருக்கும் ஒரு அணைபாலம் ஆகும்.

இந்த அணை 1840-ஆம் ஆண்டு சென்னை மாகாணத்தின் ஆங்கிலேய அரசால் அப்போதைய தென்னாற்காடு மாவட்டத்தில் நீர்ப்பாசனத்திற்காக சர்.ஆர்தர் காட்டன் என்ற ஆங்கிலேய பொறியாளர் தலைமையில் கட்டப்பட்டது. இதன் கட்டுமானத்தில் கங்கைகொண்டசோழபுரம்  கோயிலின் சுற்றுமதில் கற்கள் மற்றும் முன்கோபுரக் கற்கள் பயன்படுத்தப்பட்டன. கங்கைகொண்ட சோழபுரம் கிராம மக்களின் எதிர்ப்பையும் மீறி கோயிலின் சுற்றுமதில் கற்களை பிரித்தெடுத்துச் சென்று ஆங்கிலேயர்கள் இந்த கீழணையைக் கட்டியுள்ளனர். மேலணையிலிருந்து 70 மைல் தொலைவிலும், கும்பகோணத்தில் இருந்து 20 கி. மீ. தொலைவிலும் இந்த அணை அமைந்துள்ளது. இதன் மதகுகள் கொள்ளிடம் ஆற்று நீரை பல்வேறு நீர்வழிகளில் பிரித்து விடுகின்றன. இவ்வணையிலிருந்து கொள்ளிடம் மண்ணியாறு மற்றும் உப்பணாறாகப் பிரிகிறது.

மேற்கோள்கள்

பகுப்பு:காவிரி ஆறு
பகுப்பு:தஞ்சாவூர் மாவட்டத்திலுள்ள அணைகள்